**Common Voice**, en Esperanto **Komuna Voĉo**, estas projekto de la Mozilla-Fondaĵo por krei liberan datumbazon por komputila parolrekonado (ankaŭ nomata 'voĉrekonado'). La celo estas krei bonegan voĉan rekonilon kaj povi rekoni ajnan voĉon, ajnan akĉenton. La projekton subtenas volontuloj, kiuj per mikrofono povas registri frazojn, kaj kiuj povas per aŭskultilo validigi registraĵojn de aliuloj.

Kontribuado al la projekto estas tre simpla kaj postulas neniun registriĝon, kvankam eblas indiki salutnomon, retpoŝton kaj la originon (akĉento). Oni povas kontribui per du manieroj, ĉefe: "Paroli" aŭ "Aŭskulti". La retejo povas esti uzata kun labortablaj kaj moveblaj aparatoj, tamen por la operaciumo IOS necesas instali la oficialan aplikaĵon de la App Store.

Ekde januaro 2021 la projekto akceliĝis, kiam esperantistaj uzantoj de la ĉifromono Miriado decidis stimuli la projekton per transpagoj al voĉlegantoj.

Kontribui "Parolante"
---------------------

Irante al la oficiala retejo de la projekto, iru al la sekcio "Paroli" kaj registru la frazojn, kiuj aperas sur la ekrano.

Kontribui "Aŭskultante"
-----------------------

Per la sekcio "Aŭskulti" oni povas kontribui, reviziante la frazojn registritajn de aliaj uzantoj, do kontrolante, ke la registrita frazo kongruas kun la reala frazo.

Konto-kreado
------------

Oni ankaŭ povas registri konton kaj aliri "rezervitan" areon: *Panelo.* En ĉi tiu sekcio oni povas vidi la rangotabelon de kunlaborantoj el la tuta mondo aŭ nur la lingvojn al kiuj oni kontribuas. Dank' al la konto eblas ankaŭ spuri la progresojn faritajn: kiuj estas la *registritaj* frazoj, kiom el tiuj estas aprobitaj, kaj ankaŭ la procento el la *validigitaj* frazoj. Oni ankaŭ povas "forigi" sian profilon iam ajn. Tiamaniere la registritaj frazoj estos forigitaj el la aro de datumoj.

Elŝuti la datumbazon
--------------------

La datumbazo estas disponebla laŭ la permesilo CC0.. En Junio 2020 la datumbazon havis pli ol 83 horojn da voĉregistroj en Esperanto, faritaj de pli ol 505 personoj. Nur 9% de la voĉoj estas inaj; krome, homoj pli junaj ol 18 aŭ pli maljunaj ol 40 estas subreprezentitaj en la datumbazo.

La datumaroj estas publike kaj senpage elŝuteblaj el la sekcio "Datumaroj". Oni povas elŝuti la preferatan lingvon el tiuj disponeblaj. Estas, antaŭ ol elŝuti, iuj informoj kiel la *grando* de la dosiero, la horoj da *validigitaj dosieroj*, la totalaj horoj, la nombro de voĉoj, akĉentoj, aĝoj, sekso kaj aliaj datumoj.

Datumaroj en Esperanto| versio | grandeco | validigitaj horoj / Entutaj horoj | nombro de voĉoj | detaloj |
| --- | --- | --- | --- | --- |
| 2019-02-25 | 176 mb | 4/6 | 53 | 21% Vira 10% Ina |
| 2019-06-11 | 450 mb | 13/16 | 129 | 51% Vira 11% Ina |
| 2019-06-24 | 447 mb | 13/16 | 129 | 51% Vira 11% Ina |
| 2019-12-10 | 1 GB | 35/41 | 215 | 79% Vira 7% Ina |
| 2020-06-22 | 2 GB | 83/89 | 505 | 73% Vira 9% Ina |
| 2020-12-11 | 3 GB | 90/102 | 574 | 74% Vira 8% Ina |
| 2021-07-21 | 17 GB | 748/844 | 1 066 | 72% Vira 9% Ina |
| 2022-01-19 | 37 GB | 1407/1856 | 1 415 | 69% Vira 11% Ina |
| 2022-04-27 | 37 GB | 1430/1864 | 1 498 | 69% Vira 11% Ina |

Rezultoj
--------

Programoj:

* La sistemo "Vosk" de la firmao Alpha Cephei havas erarofteco de 7.24%. Eblas uzi ĝin i.a. por krei subtekstojn en la programo Kdenlive.
* En 2022 Jakob Nordfalk kreis la android-a apo "Esperanta Parolrekono", kiu uzas vosk por krei voĉan klavaron en Esperanto por poŝtelefonoj uzante Vosk.

Referencoj
----------

1. ↑
2. ↑  Libera Folio: "Ĉifromono rapidigas parolrekonon en Esperanto"
3. ↑
4. ↑
5. ↑   Datumaroj
6. ↑  Vosk modelo en Esperanto en la retejo de la rusa firmao Alpha Cephei
7. ↑  Esperanta Parolrekono ĉe Google Play Store

Eksteraj ligiloj
----------------

* Kategorio Common Voice en la Vikimedia Komunejo (Multrimedaj datumoj)

* Oficiala retejo en Esperanto
* Retejo pri la Esperanta versio de KV
* Common Voice en GitHub
* Sentence Collector - ilo por kolekti kaj validigi novajn frazojn por la projekto
* Tradukado de la retejo per pontoon
* Esperanta laborejo de la projekto GitHub
* Common Voice en Esperanto: kiel kaj por kiu, jutuba filmeto de Slavik Ivanov esperante
* Frazoj en Esperanto por Komuna Voĉo, jutuba filmeto de Slavik Ivanov esperante
* Komuna Voĉo: la tria epizodo de publika kontribuado, jutuba filmeto de Slavik Ivanov esperante
* Akĉentoj en Esperanto: apo CV Project por taksi registraĵojn de Komuna Voĉo, jutuba filmeto de Slavik Ivanov esperante

* #esperanto:mozilla.org - Matrix-kanalo en Esperanto